Поради това китайският капацитет и потенциал за допълнителен износ не са ограничени до настоящите равнища.
 (153)
 Беше установено също така, че китайските производители са силно ориентирани към износа и разполагат със значителен потенциал да увеличат обема на износа си, по-специално за Съюза, ако се допусне срокът на мерките да изтече.
 (154)
 Както е установено в съображения 89—93, пазарът на Съюза е привлекателен за китайския износ и поради това съществува силен стимул за увеличаване на износа за Съюза в значителни количества, ако се допусне срокът на мерките да изтече.
 3. Цени на китайския внос
 (155)
 Китайският внос е подбивал продажните цени на промишлеността на Съюза с 19 %. Като индикация за ценовото равнище, при което е вероятно китайският продукт, предмет на прегледа, да се внася на пазара на Съюза, ако мерките бъдат отменени, беше взето под внимание равнището на цените на китайския внос за Съюза без антидъмпингови мита. Сравнението по време на периода на разследване в рамките на прегледа показа, че китайските цени без антидъмпингови мита биха подбивали продажните цени на промишлеността на Съюза средно с 26 %.
 (156)
 Освен това бяха анализирани равнищата на цените, на които продуктът, предмет на прегледа, е изнасян от Китай в други трети държави. Както е обяснено в съображения 85—88 по-горе, китайските производители са изнасяли значителни количества от продукта, предмет на прегледа, в трети държави, различни от Съюза. Беше установено, че китайските цени за други трети държави средно са по-ниски от цените на промишлеността на Съюза също с 26 %.
 (157)
 Въз основа на това се стига до заключението, че ако мерките бъдат отменени, вносът от Китай е много вероятно да окаже дори по-силен ценови натиск върху промишлеността на Съюза, отколкото натискът, оказан от него по време на разследвания период в рамките на прегледа.
 4. Вероятно въздействие върху промишлеността на Съюза
 (158)
 Въз основа на посочените по-горе обстоятелства при липсата на антидъмпингови мерки китайските производители износители ще имат стимул да увеличат значително обема на своя износ за пазара на Съюза на ниски дъмпингови цени, които ще окажат натиск надолу по веригата върху преобладаващите в Съюза цени.
 (159)
 Нарастването на обема на китайския внос — което е вероятно, като се има предвид наличният свободен капацитет — в комбинация с очаквания бъдещ ценови натиск при липсата на антидъмпингови мита, вероятно ще окаже значително отрицателно въздействие върху състоянието на промишлеността на Съюза.
 (160)
 Действително, ако този сценарий се реализира, е малко вероятно промишлеността на Съюза да може да понижи своите цени, без да понесе значителни загуби, за да отговори на още по-ниските китайски цени при липсата на антидъмпингови мита. Индикация за това е фактът, че по време на разглеждания период промишлеността на Съюза не е понижила своите продажни цени до равнища, които съвпадат с цените на китайския внос, дори и в ситуация на намаляване на производствените разходи, тъй като цените вече са били под себестойността.
 (161)
 Освен това при такъв сценарий, ако промишлеността на Съюза запази равнищата на своите цени, е вероятно да загуби от обема на продажбите и от пазарния дял, тъй като е вероятно на пазара